***RuneScape*** er et Java-basert videospill i MMORPG-sjangeren utgitt og utviklet av Jagex ltd. Spillet er utgitt i både en gratisversjon, og en mer omfattende betalt versjon og har omtrent fem millioner aktive gratisbrukere og over en million betalende brukere, og er dermed et av verdens største nettspill. *RuneScape*s popularitet skyldes delvis muligheten til å spille spillet fra de fleste nettlesere, slik at spillere kan spille fra en hvilken som helst datamskin som har Java installert.

*RuneScape* ble laget av Andrew Gower, skaperen av *DeviousMUD*, forløperen til *RuneScape*, i 1998. Etter at det ble omskrevet og gitt nytt navn på, ble spillet utgitt for allmennheten 4. januar 2001. Spillet har blitt kjent på grunn av muligheten til å spille gratis, sitt enkle grensesnitt og muligheten til å spille i de fleste nettlesere. *RuneScape* finner sted i fantasiverdenen *Gielinor*, som er delt opp i flere kongeriker, distrikter og byer. Spillere kan reise gjennom Gielinor til fots, ved å bruke magiske trylleformler eller apparater for å teleportere seg, eller mekaniske transportmidler. Hvert område byr på forskjellige typer monstre, materialer, og oppdrag for å utfordre spillere.

Som mange andre MMORPG-er, finnes det ingen lineær bane man må følge. Spillere skaper sin egen figur, og kan selv sette sine egne mål underveis i spillet. Man kan ta opp kampen med andre spillere eller monstre, gjennomføre oppdrag og tokter (*quests*) eller øke erfaringen sin i spillets ferdigheter (*skills*). Spillere kan omgås med hverandre ved å chatte, handle med hverandre, eller samarbeide eller spille mot hverandre i minispill.

Historie og utvikling
---------------------

*DeviousMUD*, forløperen til *RuneScape*, ble laget i 1998 av Andrew Gower. Spillet, som aldri ble utgitt for allmennheten, brukte isometrisk grafikk. I 1999 skrev Gower hele spillet på nytt fra grunnen av, men med få endringer i grafikken eller andre deler av spillet. Denne versjon ble utgitt som en offentlig beta-versjon, men ble fjernet igjen etter omtrent en uke.

Mens Andrew Gower studerte ved universitetet i Cambridge, jobbet han med å skrive om spillet fra grunnen av med hjelp av broren sin, Paul Gower. Den isometriske grafikken ble erstattet med en blanding av både tredimensjonale og todimensjonale spriter. Spillets navn ble endret til *RuneScape* og sluppet som en offentlig beta-versjon 4. januar 2001 og var opprinnelig drevet fra foreldrenes hus i Nottingham. I desember 2001 grunnla Gower-brødrene og Constant Tedder Jagex for å ta over driften av *RuneScape*. Jagex utviklet et programmeringsspråk kalt RuneScript som blir brukt til å kode spillet.

27. februar 2002 ble den betalte versjonen av spillet introdusert, og ved å betale en månedlig avgift fikk man tilgang til et økt antall funksjoner i spillet, blant annet nye ferdigheter, oppdrag og områder.

Jagex ønsket senere å forbedre grafikken i spillet ved å fjerne 2D-grafikken og gjøre spillet til et spill med kun 3D-grafikk. Mens de jobbet med dette, skrev de også om spillmotoren, og den nye versjonen av spillet ble kalt *RuneScape 2*. En beta-versjon ble gjort tilgjengelig for betalende medlemmer 1. desember 2003, og den endelige versjonen ble sluppet 29. mars 2004. Da *RuneScape 2* ble lansert, ble navnet skiftet til *RuneScape*, mens den eldre versjonen av spillet ble kalt *RuneScape Classic*. 12. januar 2006 blokkerte Jagex adgangen til 5000 brukere av *Classic* på grunn av juksing, og begrenset tilgangen til spillet til betalende medlemmer som hadde spilt *Classic* minst én gang siden 3. august 2005.

Jagex prøver å følge med på MMORPG-konkurransen med en grafikkoppgradering og en fullskjermversjon av spillet. De første oppgraderinger begynner litt før juli.

Ferdigheter
-----------

For gratisspillere:

* Attack
* Strength
* Defence
* Range
* Prayer
* Magic
* Runecrafting
* Fletching
* Crafting
* Mining
* Smithing
* Fishing
* Cooking
* Firemaking
* Woodcutting
* Dungeoneering
* Archaeology (1-20)

Betalende spillere kan bruke alle ferdighetene ovenfor og:

* Construction
* Agility
* Herblore
* Thieving
* Slayer
* Hunter
* Farming
* Summoning
* Divination
* Invention
* Archaeology (1-120)

**Informasjon**

Man trener xp (experience points) i ferdighetene og ved et vist antall xp går du opp en level. Jo høyere level du er i en ferdighet, jo flere xp trenger du til å komme til neste level. Jo høyere level du er jo flere ting kan du gjøre eller bruke.

Du starter med level 1 i alle ferdighetene unntatt hitpoints, der du er 10. Den høyeste levlen du kan komme i hver enkelt ferdighet er 99, unntatt i Dungeoneering og Slayer der man kan komme opp i level 120. Du trenger bare 83 xp for å gå fra level 1 til 2, men for å komme helt til 99 trenger du litt over 13 millioner xp. Det går ikke ann å få flere xp i en ferdighet enn 200 millioner.

Referanser
----------

1. ↑   play.google.com, besøkt 8. februar 2023[Hentet fra Wikidata]
2. ↑  Radd, David (17. juli 2006). «WildTangent Explores RuneScape». GameDaily BIZ. Arkivert fra originalen 11. oktober 2007. Besøkt 3. mai 2006.
3. ↑  «RuneScape reaches one million members!». Jagex. 4. mai 2006. Arkivert fra originalen 16. mai 2007. Besøkt 13. mai 2007.
4. ↑  «Game On!». PlayStation Society. 2007. Besøkt 28. januar 2007.
5. ↑  Mal:Kilde wwwhackmypc.com
6. ↑  Eeeeediot (2. desember 2007). «Getting Around Guide». *Tip.it General Guides*. Rune Tips. Besøkt 28. januar 2007.
7. ↑  «DeviousMUD». DeviousMUD.tripod.com. 2006. Besøkt 11. september 2006.
8. 1 2  Dodson, Sean. "Life: Online: Rune to move: A modest, Cambridge-based company has taken on the giants and developed a popular online role-playing game." *The Guardian*, Manchester, Storbritannia 11. desember 2003.
9. 1 2  «What is Jagex?». *RuneScape Knowledge Base*. Jagex. 2006. Besøkt 10. september 2006. [*død lenke*]
10. ↑  RuneScape takes on the big games - Internet Business News Arkivert 15. juni 2008 hos Wayback Machine.
11. ↑  "The biggest update ever..." Arkivert 3. juni 2008 hos Wayback Machine. - runescape.com, 13. februar 2003. Hentet 30. mars 2008.
12. ↑  RS2 Launched! Arkivert 21. mars 2008 hos Wayback Machine. - runescape.com, 29. mars 2004. Hentet 30. mars 2008.
13. ↑  "Nearly 5000 RS-classic accounts banned" Arkivert 17. april 2008 hos Wayback Machine. - *RuneScape* Customer Support News
14. ↑  news.runescape.com Arkivert 17. juni 2008 hos Wayback Machine.

Eksterne lenker
---------------

* (en) *RuneScape* på Steam Rediger på Wikidata

* (en) *RuneScape* hos MobyGames Rediger på Wikidata

* (en) *RuneScape* på Internet Movie Database Rediger på Wikidata

* (en) *RuneScape* hos Giant Bomb Rediger på Wikidata

* (en) *RuneScape* hos Giant Bomb Rediger på Wikidata

* (en) *RuneScape* hos Internet Game Database Rediger på Wikidata
* RuneScape Wiki

|  |  |
| --- | --- |
| Oppslagsverk/autoritetsdata | LCCN
 |

Portal: Videospill